Gerda Møllers drabsmand fik otte års ubetinget fængsel.

Den 17-årige, grønlandske dreng, der voldtog og dræbte den 85-årige Gerda Møller i Aalborg i maj 2007, har fået otte års fængsel. Det er den strengeste straf, drengen kan idømmes, fordi han er under 18 år. Dommeren lagde vægt på den store mængde vold, den 17-årige havde brugt under drabet, samt at Gerda Møller havde været værgeløs under drabet og voldtægten. Den 17-årige skulle ikke betale erstatning til familien, men han skulle dog betale for sagens omkostninger og for rengøringen.